《小除日署中祭先》
明代·华元禔

飘忽年华似电流，每瞻风木不胜愁。深惭禄养违初愿，敢谓名成喜壮游。

异地岁时聊俎豆，故山霜雪冷松楸。清尳未酬肠先断，何日貤恩下帝州。

作者简介：明常州府无锡人，字尔遐。万历三十二年进士。授新郑知县，调知商邱。给牛置屯，募民助垦，稽其收成丰寡赏罚之。商邱人喜为掾史，借以避役。元禔只录用垦田多者。以治最擢御史